สกุลเงินในเอเชียร่วงลงเช้านี้ หลังจีนประกาศลดค่าเงินหยวน
สกุลเงินต่างๆในภูมิภาคเอเชียพากันร่วงลงในช่วงเช้าวันนี้ หลังจากธนาคารกลางจีนประกาศลดค่าเงินหยวน ซึ่งส่งผลให้ค่ากลางของเงินหยวนร่วงลง 1.9% เมื่อเทียบกับดอลลาร์
11 ส.ค. 2558

ผู้สื่อข่าวรายงานว่า สกุลเงินต่างๆในภูมิภาคเอเชียพากันร่วงลงในช่วงเช้าวันนี้ หลังจากธนาคารกลางจีนประกาศลดค่าเงินหยวน ซึ่งส่งผลให้ค่ากลางของเงินหยวนร่วงลง 1.9% เมื่อเทียบกับดอลลาร์
ธนาคารกลางจีนระบุว่า ทางธนาคารได้ตัดสินใจปรับปรุงระบบการกำหนดอัตราค่ากลางสกุลเงิน เพื่อให้อัตราแลกเปลี่ยนสกุลเงินหยวนเมื่อเทียบกับดอลลาร์สหรัฐสามารถสะท้อนสถานการณ์ในตลาดได้ดียิ่งขึ้น
ทั้งนี้ เงินวอนเกาหลีใต้ร่วงลงแตะระดับ 1170.80 วอนต่อดอลลาร์ จากระดับของวานนี้ที่ 1158.20 วอนต่อดอลลาร์ ขณะที่เงินบาทของไทยอ่อนค่าลง 0.4% สู่ระดับ 35.20 บาทต่อดอลลาร์ สกุลเงินดอลลาร์สิงคโปร์อ่อนค่าลง 0.5% เมื่อเทียบกับดอลลาร์
ส่วนดอลลาร์นิวซีแลนด์ และดอลลาร์ออสเตรเลีย ต่างก็อ่อนค่าลงกว่า 0.5% เมื่อเทียบกับดอลลาร์สหรัฐ